Veesiektes dreig na goeie reën - KLK
Veesiektes dreig na goeie reën
Noord-Kaapse boere is baie dankbaar vir die onlangse goeie reën wat geval het wat die droogtes op plekke gebreek het. Ongelukkig moet boere nou op hul hoede wees vir die uitbreking van veesiektes. Die uitbrekings kom weens die gunstige omstandigehed wat nat, warm weer bring vir die uitbroei van insekte en parasiete.
Van die insekoordraagbaresiektes sluit knopvelsiektes, bloutong en drie-dae-stywesiekte in. Van die siektes is ernstig van aard en moet dus aangemeld word by jou naaste veearts. Slenkdalkoors dreig ook om kop uit te steek en is veral 'n risiko vir vee wat in kampe wei wat naby aan waterbronne is.
Boere word aangemoedig om attent te wees om die korrekte inentings te verskaf vir hul vee om verliese te bekamp. Hulle moet ook streng by die nuwe reëls van die landbouprodukte-agentraad hou om biosekuriteit te verseker.
Die volgende biosekuriteit maatreels moet gevolg word, volgens die landbouprodukte-agentraad (APAC):
Elke veeagent moet geregistreer wees by die APAC. Dit sluit veeagente in wat aaanlyn en virtuele veilings behartig.
Daar moet twee-jaarliks 'n eksterne oudit gedoen word van veilingfasiliteite om te verseker dat dit aan regulasies voldoen.
Skriftelike onderneming moet geneem word vir die verantwoordelikhede soos uiteengesit in seksie 11 en 26 van die dieresiekteregshandeling.
Elke veeagent moet 'n geregistreerde biosekuriteitpraktisyn aanstel.
Kliek hier vir die volledige lys van regulasies wat uiteengesit is deur die APAC vir veeagente om veesiektes onder beheer te hou.
PreviousPrevious post:KLK Gesprek Maart 2021 nou beskikbaarNextNext post:The principles of effective feeding trough management